Official Journal L 161 , 29/06/1996 P. 0136 - 0141



KOMISIJAS REGULA (EK) Nr. 1251/96 (1996. gada 28. jūnijs), ar ko atklāj tarifu kvotas mājputnu gaļas un albumīna nozarē un paredz to pārvaldību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas ietvertas sarakstā CXL, kurš sastādīts VVTT XXIV 6.panta sarunu nobeiguma sākumā1, ņemot vērā Padomes 1975. gada 29. oktobra Regulu (EEK) Nr. 2777/75 par olu tirgus kopīgo organizāciju2, kurā jaunākie grozījumi izdarīti ar Regulu (EK) Nr. 2916/953, un jo īpaši tās 15. pantu, tā kā Kopiena saistībā ar Pasaules tirdzniecības organizāciju, ir apņēmusies atklāt tarifu kvotas dažiem produktiem mājputnu gaļas nozarē; tā kā tāpēc būtu jāizstrādā sīki noteikumi šo kvotu piemērošanai laikposmā no 1996. gada 1. jūlija līdz 1997. gada 30. jūnijam; tā kā dažas kvotas nav atklātas laikposmā no 1996. gada 1. janvāra līdz 1996. gada 30. jūnijam; tā kā tāpēc tās būtu jāpieskaita šajā regulā paredzētajiem daudzumiem; tā kā režīma pārvaldīšana būtu jāpamato uz importa licencēm; tā kā tāpēc būtu jānosaka sīki izstrādāti noteikumi par pieteikumu iesniegšanu un pieteikumos un licencēs sniedzamo informāciju, neatkarīgi no 8. panta Komisijas 1988. gada 16. novembra Regulā (EEK) Nr. 3719/88, ar ko nosaka kopējus sīki izstrādātus noteikumus importa un eksporta licenču un lauksaimniecības produktiem iepriekš noteiktas kompensācijas sertifikātu sistēmas piemērošanai4, kurā jaunākie grozījumi izdarīti ar Regulu (EK) Nr. 2137/955; tā kā turklāt būtu jāparedz licenču izdošana pēc izskatīšanas laikposma beigām, vajadzības gadījumā piemērojot vienotu pieprasītā daudzuma sadalījumu; tā kā importētāju un eksportētāju interesēs ir iespēja pēc akceptējamā daudzuma koeficienta noteikšanas atsaukt licences pieteikumu; tā kā, lai nodrošinātu regulāru importa plūsmu, I pielikumā minētie daudzumi būtu jāsadala visam gadam; tā kā, lai nodrošinātu pareizu sistēmas pārvaldību, saskaņā ar minēto sistēmu par importa licencēm būtu jānosaka drošības nauda 20 ECU par 100 kg [produkta svara]; tā kā, ņemot vērā spekulācijas risku, kas pastāv šajā sistēmā putnu gaļas nozarē, būtu jānosaka precīzi nosacījumi, ar kuriem reglamentē tirgotāju piekļuvi minētajai sistēmai; tā kā uzņēmumiem būtu jāpievērš uzmanība tam, ka licences var izmantot tikai tādiem produktiem, kas atbilst visiem veterinārajiem noteikumiem, kuri ir spēkā Kopienā; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Laikposmam no 1996. gada 1. jūlija līdz 1997. gada 30. jūnijam I pielikumā minētās tarifu kvotas saskaņā ar tajā minētajiem nosacījumiem atklāj tajā uzskaitīto grupu produktiem. 2. pants Kvotas, kas minētas 1. pantā, sadala šādi: - 25 % no 1. jūlija līdz 30. septembrim, - 25 % no 1. oktobra līdz 31. decembrim, - 25 % no 1. janvāra līdz 31. martam, - 25 % no 1. aprīļa līdz 30. jūnijam. Tomēr P3 grupā no 1. jūlija līdz 30. septembrim ir pieejamas 60 papildu tonnas. 3. pants Importējot Kopienā jebkuru no 1. pantā minētajiem produktiem, uzrāda importa licenci. 4. pants Uz importa licencēm, kas minētas 3. pantā, attiecas šādi noteikumi: a) importa licenču pieteikuma iesniedzējiem jābūt fiziskām vai juridiskām personām, kas pieteikumu iesniegšanas laikā kompetentajām iestādēm dalībvalstīs var pietiekami pierādīt, ka tās katrā no diviem kalendārajiem gadiem pirms gada, kurā iesniedz licenču pieteikumus, ir importējušas vismaz 50 tonnas produktu, uz ko attiecas Regula (EEK) Nr. 2777/75. Tomēr šā režīma atvieglojumi neattiecas uz mazumtirdzniecības uzņēmumiem vai restorāniem, kas savus produktus pārdod gala patērētājiem; b) licences pieteikumi drīkst attiekties tikai uz vienu no grupām, kas minētas šīs regulas I pielikumā. Tie var attiekties uz vairākiem produktiem, kam ir dažādi KN kodi un kas cēlušies vienā valstī; tādos gadījumos visus KN kodus norāda 15. un 16. iedaļā. Licences pieteikumiem jāattiecas vismaz uz vienu tonnu un maksimāli līdz 10 % no pieejamā daudzuma attiecīgajā grupā, un 2. pantā noteiktajiem laikposmiem; c) licences pieteikumos un licencēs 8. iedaļā norāda izcelsmes valsti; licences ietver saistības importēt no norādītās valsts; d) licenču pieteikumu un licenču 20. iedaļā ir viens no šiem ierakstiem: - Reglamento (CE) n° 1251/96, - Forordning (EF) nr. 1251/96, - Verordnung (EG) Nr. 1251/96, - () 9. 1251/96, - Regulation (EC) No 1251/96, - Réglement (CE) n° 1251/96, - Regolamento (CE) n. 1251/96, - Verordening (EG) nr. 1251/96, - Regulamento (CE) no. 1251/96, - Asetus (EY) N:o 1251/96, - Förordning (EG) nr 1251/96; e) licenču 24. iedaļā norāda vienu no turpmāk minētajiem: - Reglamento (CE) n° 1251/96, - Forordning (EF) nr. 1251/96, - Verordnung (EG) Nr. 1251/96, - () 9. 1251/96, - Regulation (EC) No 1251/96, - Réglement (CE) n° 1251/96, - Regolamento (CE) n. 1251/96, - Verordening (EG) nr. 1251/96, - Regulamento (CE) no. 1251/96, - Asetus (EY) N:o 1251/96, - Förordning (EG) nr 1251/96. 5. pants 1. Licenču pieteikumus var iesniegt tikai katra 2. pantā noteiktā laikposma pirmajās 10 dienās. 2. Licenču pieteikumus pieņem tikai tad, ja pieteikuma iesniedzējs rakstveidā deklarē, ka viņš nav iesniedzis un apņemas neiesniegt nevienu pieteikumu, kas attiecīgajā laikposmā attiecas uz tās pašas grupas produktiem, tajā dalībvalstī, kurā viņš iesniedz pieteikumu, vai citā dalībvalstī. Ja pieteikuma iesniedzējs iesniedz vairāk nekā vienu pieteikumu, kas attiecas uz tās pašas grupas produktiem, no attiecīgās personas nepieņem nevienu pieteikumu. Tomēr katrs pieteikuma iesniedzējs var iesniegt vairāk nekā vienu importa licences pieteikumu, kas attiecas uz vienas grupas produktiem, ja šo produktu izcelsme ir vairāk nekā vienā valstī. Dalībvalsts kompetentajai iestādei vienlaikus iesniedz visus pieteikumus, kas attiecas uz katru izcelsmes valsti atsevišķi. Tos izskata kā vienu pieteikumu, ņemot vērā 4. panta b) punktā minēto maksimumu un piemērojot iepriekšējā apakšpunkta noteikumus. 3. Drošības naudu, kas ir 20 ECU par 100 kilogramiem, iemaksā par visiem licenču pieteikumiem, kuri attiecas uz 1. pantā minētajiem produktiem. 4. Dalībvalstis piektajā darbdienā pēc pieteikumu iesniegšanas laikposma beigām ziņo Komisijai par iesniegtajiem pieteikumiem, kas attiecas uz katru produktu attiecīgajā grupā. Šajā ziņojumā iekļauj pieteikuma iesniedzēju sarakstu un paziņojumu par katrā grupā pieprasītajiem daudzumiem. Visus ziņojumus, to skaitā ziņojumus par to, ka pieteikumi nav saņemti, noteiktajā darbdienā izdara pa teleksu vai faksu, un tie ir sagatavoti pēc II pielikumā parādītā parauga, ja pieteikumu nav, un pēc II un III pielikumā parādītajiem paraugiem, ja pieteikumi ir iesniegti. 5. Komisija, cik ātri iespējams, izlemj, cik lielā mērā pieteikumus var apmierināt, ievērojot 4. pantu. Ja daudzumi, kuriem pieprasa licences, pārsniedz pieejamos daudzumus, Komisija nosaka vienotu pieprasīto daudzumu sadalījumu. Ja saskaņā ar šo sadalījumu piešķiramie daudzumi ir mazāki nekā 5 %, tad Komisija var nepiešķirt pieprasītos daudzumus; nekavējoties atmaksā drošības naudu. Uzņēmumi var atsaukt licenču pieteikumus 10 darbdienās pēc vienota pieprasītā daudzuma sadalījuma publicēšanas Eiropas Kopienu Oficiālajā Vēstnesī, ja, piemērojot šo sadalījumu, noteiktais daudzums ir mazāks par 20 tonnām. Dalībvalstis par to informē Komisiju piecās dienās pēc licences pieteikuma atsaukuma un nekavējoties atmaksā drošības naudu. Komisija aprēķina atlikušo daudzumu, ko pieskaita pieejamam daudzumam nākamajā kvotu laikposmā, kas minēts 1. pantā. 6. Licences izdod, cik ātri iespējams, pēc tam, kad Komisija ir pieņēmusi lēmumu. 7. Licences var izmantot tikai tādiem produktiem, kas atbilst visiem veterinārajiem nosacījumiem, kuri ir spēkā Kopienā. 6. pants Ciktāl tas attiecas uz Regulas (EEK) Nr. 3719/88 21. panta 2. punktu, importa licences ir derīgas 150 dienas no to faktiskās izdošanas dienas. Tomēr licences nav derīgas pēc 1997. gada 30. jūnija. Importa licences, kas izdotas, ievērojot šo regulu, nav nododamas citām personām. 7. pants Neskarot šīs regulas noteikumus, piemēro Regulu (EEK) Nr. 3719/88. Tomēr neatkarīgi no minētās regulas 8. panta 4. punkta daudzums, ko importē saskaņā ar šo regulu, nedrīkst pārsniegt importa licences 17. un 18. iedaļā norādīto. Licences 19. iedaļā attiecīgi ieraksta ciparu "0". 8. pants Šī regula stājas spēkā 1996. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 28. jūnijā Komisijas vārdā Komisijas loceklis Franz Fischler I PIELIKUMS (tonnās) Grupas Nr. KN kods Piemērojamais nodoklis (ECU/tonnu) Tarifu kvotas 1.7.1996.- 30.6.1997. P1 0207 11 10 131 1 240 0207 11 30 149 0207 11 90 162 0207 12 10 149 0207 12 90 162 P2 0207 13 10 512 800 0207 13 20 179 0207 13 30 134 0207 13 40 93 0207 13 50 301 0207 13 60 231 0207 13 70 504 0207 14 20 179 0207 14 30 134 0207 14 40 93 0207 14 60 231 P3 0207 14 10 795 236 P4 0207 24 10 170 200 0207 24 90 186 0207 25 10 170 0207 25 90 186 0207 26 10 425 0207 26 20 205 0207 26 30 134 0207 26 40 93 0207 26 50 339 0207 26 60 127 0207 26 70 230 0207 26 80 415 0207 27 30 134 0207 27 40 93 0207 27 50 339 0207 27 60 127 0207 27 70 230 II PIELIKUMS Regulas (EK) Nr. 1251/96 piemērošana EIROPAS KOPIENU KOMISIJA ĢD VI/D/3 - MĀJPUTNU GAĻAS NOZARE Pieteikums importa licencēm ar samazinātu nodokli VVTT Datums: Laikposms: Dalībvalsts: Nosūtītājs: Kontaktpersona: Tālr.: Fakss: Adrese: ĢD VI/D/3 Fakss: (322) 296 62 79 vai 296 12 27 Grupas Nr. Pieprasītais daudzums P1 P2 P3 P4 III PIELIKUMS Regulas (EK) Nr. 1251/96 piemērošana EIROPAS KOPIENU KOMISIJA ĢD VI/D/3 - MĀJPUTNU GAĻAS NOZARE Pieteikums importa licencēm ar samazinātu nodokli VVTT Datums: Laikposms: Dalībvalsts: Grupa Nr. KN kods Pieteikuma iesniedzējs (nosaukums un adrese) Daudzums (tonnas) P1 Pavisam grupā P2 Pavisam grupā P3 Pavisam grupā P4 Pavisam grupā 1 OV L 146, 20.6.1996., 1. lpp. 2 OV L 282, 1.11.1975., 77. lpp. 3 OV L 305, 19.12.1995., 49. lpp. 4 OV L 331, 2.12.1988., 1. lpp. 5 OV L 214, 8.9.1995., 21. lpp.